Poštovani roditelji,

izuzetno nam je drago što je Vaše dijete član našeg kluba i što će ove godine biti uključeno u program rada sportske škole ritmičke gimnastike!

Evo nekoliko važnih obavijesti za daljnji rad :

* Grupe ( 2x tjedno )počinju s radom 09.09.2025. i završavaju 11.06.2026.

O konačnom rasporedu djevojčica po grupama i terminima treninga bit ćete obaviješteni najkasnije do 30.09.2025.

* Djevojčicu je potrebno dovesti 10min. prije početka treninga; treba imati urednu frizuru i sportsku opremu za vježbanje (dres ili majicu i tajice, čarape bez papuča ili polovinke). Sve vježbačice trebaju ispred na sportskom igralištu pokraj dvorane, pričekati voditeljicu koja će ih odvesti u dvoranu te trebaju doći već obučene i spremne za trening .
* **Roditeljima nije moguć ulazak u prostore vježbanja**, no GK Maksimir se obvezuje organizirati najmanje dvije prigodne godišnje priredbe za roditelje.
* Sve informacije vezane za rad možete dobiti kod voditeljice Vašeg djeteta ili kod glavnog trenera, prije ili nakon treninga te putem mail adrese gkmaksimirzagreb@gmail.com
* U slučaju prelaska vježbačice u drugi klub, Uprava kluba izdaje ispisnicu nakon obračuna uloženih sredstava i rada, te podmirenja svih dugovanja.
* Godišnji program rada obuhvaća: rad s djevojčicama po grupama 2 ili 3 puta i više tjedno po 45/60 min., nastup na prigodnim priredbama i turnirima kluba, te sudjelovanje na natjecanjima škola ritmičke gimnastike grada Zagreba.
* Plaćanje se vrši bez obzira na broj dolazaka djevojčice na treninge ili eventualnog otkaza termina od strane kluba kada iz objektivnih razloga nije moguće održati trening, a za isti će se u najkraćem roku odraditi zamjenski termin
* Cijena godišnjeg programa rada sportske škole ritmičke gimnastike za školsku godinu 2025./ 2026. iskazana je kao klupska naknada koja se može plaćati kao mjesečna rata :
1. Za treniranje 2 puta tjedno

 50€ za jedno dijete ; za 2 sestre 75€ ili jednokratnom uplatom u punom iznosu za 1 dijete 500€ ili za dvoje 750€ na početku školske godine za koju se odobrava popust od 10%.

 Članice kluba koje nisu u natjecateljskom programu plaćaju mjesečnu naknadu za 10 mjeseci.

1. Za treniranje 3 puta tjedno i više

 60€ za jedno dijete ; za 2 sestre 90€ ili jednokratnom uplatom u punom iznosu za 1 dijete 720 € ili za dvoje 1.080€ na početku školske godine za koju se odobrava popust od 10%.

 Članice kluba koje su u natjecateljskom programu plaćaju mjesečnu naknadu za 12 mjeseci.

 U školskoj godini 2025./2026. prva mjesečna rata dospijeva odmah i plaća se prilikom upisa kao i **upisnina u iznosu od 10€ za sve članove**, a svaka sljedeća rata dospijeva do 15.-og u mjesecu.

* **Plaćanje je moguće izvršiti: ovlaštenoj osobi kluba u gotovini i preko opće uplatnice na račun kluba (IBAN: HR6624020061100733209).**
* **Klub ne daje uplatnice za mjesečne naknade članicama kluba.**
* Roditelji sami snose troškove opreme za svoje dijete (dres, polovinke,rekviziti…)